open-index/open-wikipedia-markdown huggingface dataset:
மெங்கு-தைமூர்

**மெங்கு-தைமூர்**(Mengu-Timur) என்று அழைக்கப்படுபவர் தோகோகன் கான் மற்றும் ஒயிரட் இனத்தைச் சேர்ந்த கோச்சு கதுன் ஆகியோரின் மகன் ஆவார். படு கானின் பேரன் ஆவார். இவர் தங்க நாடோடிக் கூட்டத்தின் கானாக இருந்தார். இவரது ஆட்சிக்காலம் 1266 முதல் 1280 வரை ஆகும்.

## ஆரம்ப கால ஆட்சி மற்றும் வெளிநாட்டு கொள்கைகள்
இவரது ஆட்சிக்காலத்தில் மங்கோலியர்கள் தங்களது குடிமக்களான உருசிய இளவரசர்கள் உடன் பைசாந்தியம், லித்துவேனியா மற்றும் காக்கேசியாவிலிருந்த ஆலன்கள் ஆகியோருக்கு எதிராக இராணுவ நடவடிக்கைகளை மேற்கொண்டனர். வரலாற்றாளர்களால் கண்டுபிடிக்கப்பட்ட முதல் ஜர்லிக்கானது மெங்கு- தைமூருக்காக எழுதப்பட்டதாகும். அதில் தங்க நாடோடி கூட்டத்திற்கு கப்பம் கட்டுவதில் இருந்து உருசிய மரபுவழி திருச்சபையை விடுவிக்க வேண்டும் என்பது சம்பந்தமான தகவல்கள் அடங்கியிருந்தன. எனினும் மெங்கு- தைமூர் ஷாமன் மதத்தை சேர்ந்தவர் ஆவார். மெங்கு-தைமூரின் ஆட்சிக்காலத்தில் செனோவா வணிகர்கள் காஃபா நகரத்தை மங்கோலியர்களிடமிருந்து வாங்கினர். எனினும் அந்த இத்தாலிய வணிகர்கள் மங்கோலியர்களுக்கும் மற்றும் சில நேரங்களில் நோகைக்கும் வரி கட்டினர்.

ஜெர்மானிய சிலுவைப் போர் வீரர்கள் மற்றும் வித்துவேனியர்கள் உருசிய நிலங்களின் பாதுகாப்புக்கு அச்சுறுத்தலாக விளங்கினர். 1268 ஆம் ஆண்டு இவர் தன்னுடைய படைகளை நோவ்கோரோடுக்கு அனுப்பி தன்னுடைய உருசிய இளவரசர்கள் டென்மார்க் எஸ்டோனியாவை கைப்பற்ற உதவினார். எனினும் வெசன்பர்க் யுத்தத்திற்குப் பிறகு பின் வாங்கும் நிலைக்கு தள்ளப்பட்டார். 1274 ஆம் ஆண்டு உருசிய குறுநில மன்னர்களில் கடைசியாக எஞ்சியிருந்த ஸ்மோலென்ஸ்க் இவரது ஆட்சிக்கு கீழ் கொண்டு வரப்பட்டது. 1275 ஆம் ஆண்டு கலிசியா-வோலினியாவின் லெவ்வின் வேண்டுகோளுக்கிணங்க இவர் தனது ராணுவத்தை உருசிய இளவரசர்கள் உடன் லித்துவேனியாவிற்கு அனுப்பினார்.

1277 ஆம் ஆண்டு தன்னுடைய உருசிய இளவரசர்களின் உதவியுடன் ஆலன் நகரமான தியாட்கோ மீது நடத்தப்பட்ட நீண்டநாள் முற்றுகையை முடித்தார். கசன் நகரத்தில் கிளர்ச்சியில் ஈடுபட்ட வோல்கா பல்கேரியர்களை நொறுக்கினார். தன்னுடைய நாட்டு பகுதிகளுக்குள் சுதந்திரமாக பயணம் செய்ய ஜெர்மனிய வணிகர்களுக்கு அனுமதி வழங்கினார்.

1280 ஆம் ஆண்டு இவர் போலந்துக்குக்கெதிராக போர் நடவடிக்கைகளை எடுத்தார். எனினும் அது தோல்வியில் முடிந்தது. தோல்விக்கு பிறகு சிறிது காலத்திலேயே இறந்தார்.

## உசாத்துணை

பகுப்பு:தங்க நாடோடிக் கூட்டத்தின் கான்கள்
தொடே மோங்கே

**தொடே மோங்கே** என்பவர் தங்க நாடோடி கூட்டத்தின் ஒரு கான் ஆவார். இவர் 1280 முதல் 1287 வரை ஆட்சி புரிந்தார்.

## சுயசரிதை
தொடே மோங்கே, தோகோகனின் மகன் ஆவார். படு கானின் கொள்ளுப்பேரன் மற்றும் மெங்கு-தைமூரின் தம்பி ஆவார். இவருக்கு கடவுள் பக்தி அதிகமாக இருந்தது. 1283 ஆம் ஆண்டு இஸ்லாம் மதத்திற்கு மாறினார். மத நம்பிக்கை ஆழமாக இருந்த காரணத்தினால் தனது ஆட்சிப் பகுதிகளை விரிவாக்கம் செய்வதில் இவர் ஆக்ரோசமானவராக இருக்கவில்லை. எனினும் பொது எதிரியான ஈல்கானரசுக்கு எதிராக எகிப்தின் மம்லுக் சுல்தானகத்துடன் நல்ல தொடர்பில் இருந்தார். ரஷித் அல்-தின்னின் கூற்றுப்படி குப்லாய் கானுடன் நல்ல உறவு முறையை பின்பற்ற ஆர்வமாக இருந்தார். குப்லாயின் மகன் நோமோகனை யுவான் அரசவைக்கு விடுவித்து அனுப்பினார். இவரது ஆட்சி காலத்தில் தங்க நாடோடிக் கூட்டத்தில் நோகை கானின் செல்வாக்கு பெருமளவுக்கு அதிகரித்தது. இவர் 1284/85 ஆம் ஆண்டில் ஹங்கேரிக்கு எதிராக இரண்டாவது தாக்குதலை நடத்தினார். எனினும் அத்தாக்குதல் கடும் தோல்வியை இவரது ராணுவத்திற்கு தந்தது. 1287 ஆம் ஆண்டு தனது உறவினர் தொலே புகாவிற்கு அரியணை கிடைப்பதற்காக தனது பதவியிலிருந்து இவர் விலகினார்.

## உசாத்துணை

## மேலும் படிக்க

* David Morgan, *The Mongols*

பகுப்பு:தங்க நாடோடிக் கூட்டத்தின் கான்கள்
சிஞ்சனா கவுடா

**சிஞ்சனா கவுடா** (*Sinchana Gowda*) இந்தியாவைச் சேர்ந்த அலை உலாவராவார். 2014 ஆம் ஆண்டு  சென்னையில் நடைபெற்ற சர்வதேச அலை உலாவும் கடல் சாகச சாம்பியன் பட்டப் போட்டியில்  இவர் இரண்டாவது இடத்தைப் பிடித்தார்.   
சிறப்பாக அலை உலாவும் இந்தியப் பெண்களின் தரவரிசையில் சிஞ்சனா கவுடாவும் ஒருவராவார்.
## மேற்கோள்கள்

## புற இணைப்புகள்
* https://www.sportskeeda.com/surfing/chennai-surfers-dominate-day-two-of-the-indian-open-of-surfing-2017
* https://www.hometownlife.com/story/sports/2019/08/07/canton-roller-skating-club-brings-home-seven-medals-nationals/1933127001/

பகுப்பு:இந்திய விளையாட்டு வீரர்கள்
பகுப்பு:தட்சிண கன்னட மாவட்ட மக்கள்
பகுப்பு:வாழும் மக்கள்
சிவா சுவரூப்

**சிவா சுவரூப்** (*Shiva Swaroop*) ஓர் இந்திய காவல்துறை அதிகாரியாவார்.  அவர் 1975 முதல் 1981 வரை நாகாலாந்தில் மத்திய சேமக் காவல் படையின் பொது இயக்குநராகப் பணியாற்றினார். பின்னர், சுவரூப் 1985 ஆம் ஆண்டு நவம்பர் மாதம் முதல் பிப்ரவரி 1987 ஆம் ஆண்டு பிப்ரவரி மாதம் வரை அருணாச்சல பிரதேசத்தின் துணை நிலை ஆளுநராக இருந்தார்.

## References

பகுப்பு:இந்திய காவல் அதிகாரிகள்
பகுப்பு:அருணாச்சலப் பிரதேச ஆளுநர்கள்
மதுரை மோனோரயில்

மதுரை மோனோரெயில் (உள்ளூர் மக்களால் மதுரை மெட்ரோ என்றும் அழைக்கப்படுகிறது) என்பது தமிழ்நாட்டின் மதுரை நகரத்திற்கான முன்மொழியப்பட்ட மோனோரெயில் அமைப்பாகும், இது நகரத்தில் பொது போக்குவரத்தின் முக்கிய விரிவாக்கத்தின் ஒரு பகுதியாகும்.

## கண்ணோட்டம்

மோனோரெயில் சந்தை இந்தியாவில், 000 72,000 கோடி (10 பில்லியன் அமெரிக்க டாலர்) என மதிப்பிடப்பட்டுள்ளதால், அப்போதைய தமிழக ஆளுநராக இருந்த எஸ்.எஸ். பர்னாலா சட்டமன்றத்தில் அறிவித்தார், மோனோரயில் முறையை அறிமுகப்படுத்துவதற்கான சாத்தியக்கூறு ஆய்வு செய்ய தமிழக அரசு முடிவு செய்துள்ளதாகவும், கோவை, சேலம் மெட்ரோ மற்றும் திருச்சிராப்பள்ளியுடன் மதுரைக்கும் திட்டத்தை செயல்படுத்த திட்டம்.

## செலவு

தமிழ்நாட்டில் மெட்ரோ மற்றும் மோனோரெயில் திட்டங்களுக்காக அரசாங்கம் சுமார், 60,000 கோடி (அமெரிக்க $ 8.4 பில்லியன்) ஒதுக்கியுள்ளது.

## மேற்கோள்கள்
பகுப்பு:போக்குவரத்து 
பகுப்பு:மதுரையில் போக்குவரத்து
சேலம் மெட்ரோ

சேலம் மோனோரெயில் என்பது தமிழ்நாட்டின் சேலம் நகரத்திற்கான முன்மொழியப்பட்ட மோனோரெயில் அமைப்பாகும், இது நகரத்தில் பொது போக்குவரத்தின் முக்கிய விரிவாக்கத்தின் ஒரு பகுதியாகும். சேலம் நகரம் தமிழ்நாட்டின் வளர்ந்த நகரங்களில் ஒன்றாகும்.

## கண்ணோட்டம்

மோனோரெயில் சந்தை இந்தியாவில்,72,000 கோடி (10 பில்லியன் அமெரிக்க டாலர்) என மதிப்பிடப்பட்டுள்ளதால், அப்போதைய தமிழக ஆளுநராக இருந்த எஸ்.எஸ். பர்னாலா சட்டமன்றத்தில் அறிவித்தார், மோனோரயில் முறையை அறிமுகப்படுத்துவதற்கான சாத்தியக்கூறு ஆய்வு செய்ய தமிழக அரசு முடிவு செய்துள்ளதாகவும்,  கோவை, திருச்சி மற்றும் மதுரை ஆகியவற்றுடன் சேலத்திற்கும் மெட்ரோ ரயில் திட்டத்தை செயல்படுத்த திட்டமிடப்பட்டதாகவும் தெரிவித்தார்.

## செலவு
தமிழ்நாட்டில் மெட்ரோ மற்றும் மோனோரெயில் திட்டங்களுக்காக அரசாங்கம் சுமார்,60,000 கோடி (அமெரிக்க $ 8.4 பில்லியன்) ஒதுக்கியுள்ளது.

## வழித்தடங்கள்

சாஸ்ட்ராவைச் சேர்ந்த ஒரு ஆசிரிய உறுப்பினர், புவியியல் தகவல் அமைப்பு (ஜிஐஎஸ்) கருவிகளைப் பயன்படுத்தி, டாக்டர் எம்.ஜி.ஆர் மத்திய பேருந்து நிலையத்தையும் ஓமலூர் இணைக்கும் புறநகர் ரயில் பாதைக்கான திட்டத்தை உருவாக்கினார். ஓமலூர் சுற்றுவட்டாரத்தில் பல தொழில்நுட்ப நிறுவனங்கள் அரசின் மூலம் நிறுவப்படுகிறது இதனால் இந்த பகுதியில் மெட்ரோ அமைக்க முடிவெடுக்கப்பட்டு திட்டம் அரசுக்கு அனுப்பபட்டுள்ளது.

### வழித்தடங்கள்

டாக்டர் எம்.ஜி.ஆர் மத்திய பேருந்து நிலையம் - ஓமலூர்

அஸ்தம்பட்டி - வைஸ்யா கல்லூரி

டாக்டர் எம்.ஜி.ஆர் மத்திய பேருந்து நிலையம் - அண்ணா பூங்கா

அஸ்தம்பட்டி - காந்தி மைதானம்

சேலம் சந்திப்பு - டாக்டர் எம்.ஜி.ஆர் மத்திய பேருந்து நிலையம்

சேலம் நகரம் - சேலம் சந்திப்பு

## மேற்கோள்கள்

பகுப்பு:தமிழ்நாடு போக்குவரத்து
பகுப்பு:சேலம்
பகுப்பு:போக்குவரத்து
பகுப்பு:சேலத்தில் போக்குவரத்து
ரங்கநாத் ராமச்சந்திர திவாகர்

**ரங்கநாத் ராமச்சந்திர திவாகர்** (*Ranganath Ramachandra Diwakar*) இந்தியாவின் கர்நாடக மாநிலத்தைச் சேர்ந்த எழுத்தாளர் மற்றும் அரசியல்வாதியாவார். இவர் வாழ்ந்த காலம் 1894 செப்டம்பர் 30 முதல் 1990 சனவரி 15 வரையுள்ள காலமாகும்.. ஆர். ஆர். திவாகர் என்று சுருக்கமான பெயரால் இவர் அழைக்கப்படுகிறார்.

## வாழ்க்கைக் குறிப்பு
திவாகர் இந்திய தேசிய காங்கிரசில் உறுப்பினராக இருந்தார். 1930 ஆம் ஆண்டு முதல் 1942 ஆம் ஆண்டு வரை கர்நாடக பிரதேச காங்கிரசு கமிட்டியின் தலைவராகப் பணியாற்றினார். இந்திய அரசியல் நிர்ணய சபை மற்றும் தற்காலிக நாடாளுமன்றத்தில் உறுப்பினரானராகவும் இருந்தார். 1949 ஆம் ஆண்டு முதல் 1952 ஆம் ஆண்டு வரை முதல் மத்திய தகவல் மற்றும் ஒளிபரப்பு அமைச்சராக இருந்தார். 1952 ஆம் ஆண்டு ஏப்ரல் மாதம் 3 அன்று பம்பாய் மாநிலத்தில் இருந்து மாநிலங்களவை உறுப்பினராக திவாகர் தேர்ந்தெடுக்கப்பட்டார். ஆனால் 13 ஜூன் 1952 ஆம் ஆண்டு சூன் மாதம் 13 அன்றே  பதவி விலகினார். அடுத்த ஐந்து மாதங்களுக்குள் திவாகர் பீகார் ஆளுநராக நியமிக்கப்பட்டார். 1957 ஆம் ஆண்டு வரை பீகார் ஆளுநராகப் பணியாற்றினார். 1962 ஆம் ஆண்டில் இவர் மாநிலங்களவைக்கு பரிந்துரைக்கப்பட்டு 1968 ஆம் ஆண்டு வரை பணியாற்றினார். திவாகர் இறந்தபோது நேருவின் முதல் அமைச்சரவையில் எஞ்சியிருந்த கடைசி உறுப்பினர் ஆக இருந்தார்.

திவாகர் ஒரு காந்தியவாதியாக இருந்தார். காந்திய கருத்துக்களுக்கு அதிக அக்கறை கொண்டவர் என்றும் வர்ணிக்கப்படுகிறார்.

ரங்கநாத் ராமச்சந்திர திவாகர் ஆங்கிலம், கன்னடம் மற்றும் இந்தி மொழிகளில் ஏராளமான புத்தகங்களை எழுதியுள்ளார்.

## மேற்கோள்கள்

பகுப்பு:1894 பிறப்புகள்
பகுப்பு:1990 இறப்புகள்
பகுப்பு:பீகார் ஆளுநர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கன்னட எழுத்தாளர்கள்
பகுப்பு:இந்தி எழுத்தாளர்கள்
பகுப்பு:இந்திய ஆங்கில எழுத்தாளர்கள்
நந்தா தேவி பனியாறு

**நந்தாதேவி பனியாறு** (*Nanda Devi Glacier*) இந்தியாவின் உத்தராகண்டம் மாநிலத்திலுள்ள சமோலி மாவட்டத்தில் இருக்கும் ஒரு பனியாறு ஆகும். இது நந்தா தேவி சிகரத்திற்கு அருகில் உள்ளது.

நந்தா தேவி பனியாறு குழுமம் என்பது பார்ட்டோலி, குருந்தோலி, நதா தேவி வடக்கு, நந்தா தேவி தெற்கு, நந்தக்னா, ரமணி மற்றும் உத்தரகண்ட மாநிலத்தின் திருசுல் ஆகிய ஏழு பனியாறுகளின் சேர்க்கையாகும்.
 
நந்தா தேவி பனியாறு புகழ் பெற்றதாகும். இதன் உடைப்பு காரணமாக  பெப்ரவரி 2021 இல் உத்தராகண்டத்தில் வெள்ளப்பெருக்கு ஏற்பட்டது. புவி வெப்பமடைதலுக்கு இப்பனியாறு ஒரு காரணம் என குற்றம் சாட்டப்படுகிறது.

## மேற்கோள்கள்

## புற இணைப்புகள்
* Why did the Nanda Devi glacier melt, mid-winter
* A Youtube on why the Nandi Devi glacier melted, mid-winter
* A Youtube,Could the Uttarakhand disaster have been averted?

பகுப்பு:பனியாறுகள்
பகுப்பு:உத்தராகண்டத்தின் புவியியல்
லிங்கேஷ் (நடிகர்)

**லிங்கேஷ்** என்கிற **லிஜீஷ்** ஆரம்பகாலத்தில் லிங்கேஷ் என்ற பெயரில் தொகுப்பாளராக அறிமுகமானவர்.

## வாழ்க்கைக் குறிப்பு
செங்கல்பட்டு மாவட்டம் திருப்போரூரில் பிறந்தவர். திருப்போரூர் அரசுப் பள்ளியில் தன்னுடைய பள்ளிப்படிப்பை முடித்து இலயோலா கல்லூரியில் இளங்கலை தமிழ் இலக்கியம் முடித்தார். அங்கு படிக்கும் காலகட்டத்தில் பல மேடை நாடகங்கள், வீதி  நாடகங்கள் போன்றவற்றை தன் குழுவோடு அரங்கேற்றினார். நடிப்பு, நடனம், நாடகம், என்று அனைத்திலும் ஆர்வமாய் பங்கேற்று பல பரிசுகளையும் வென்றார். பின்னர் தாம்பரம் மெட்ராஸ் கிறித்துவ கல்லூரியில் பொது நிர்வாகம் (Public Administration) என்ற முதுகலைப் பட்டம் முடித்தார்.

## தொலைக்காட்சித் தொகுப்பாளராக
மெட்ராஸ் கிறித்துவ கல்லூரியில் படிக்கும் காலகட்டத்தில் விஜய் தொலைக்காட்சியில் *சலனம்* என்ற நெடுந்தொடரில் கவிதா பாரதியிடம் துணை இயக்குநராகப் பணி புரிந்தார். பின்னர் சன் குழுமத்தின் சன் மியூசிக்கில் தொகுப்பாளராக பணிபுரிந்தார். இவர் ஜீ தமிழ் தொலைக்காட்சியில் *ஹோம் மினிஸ்டர்* என்கிற நிகழ்ச்சியை தொகுத்து வழங்கினார். மெட்ராஸ் திரைப்படத்தில் இவர் நடிகராக அறிமுகமானார். இவரின் துவக்க கால கட்டத்திலேயே இயக்குநர் பா. ரஞ்சித் இயக்கத்தில் உருவான கபாலி திரைப்படத்தில்  பிரபலமான நடிகர் ரசினிகாந்துடன் வில்லனாக நடித்தது குறிப்பிடத்தக்கது.

## நடித்த திரைப்படங்களில் சில
# மெட்ராஸ் - காலி மற்றும் அன்புவின் நண்பன்
# ஒருநாள் கூத்து - பாஸ்கர்
# கபாலி

## மேற்கோள்கள்

## வெளி இணைப்புகள்
* நடிகர் லிங்கேஷ்

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
களியன்

**களியன்** [Common pochard (*Aythya ferina*)] என்பது பன்னாட்டு இயற்கைப் பாதுகாப்புச் சங்கத்தால் அழிவாய்ப்பு இனம் [VU] என்று பட்டியலிடப்பட்ட ஒரு முக்குளிக்கும் வகை வாத்து.

## உடலமைப்பும் கள இயல்புகளும்

### உடலமைப்பு
ஆண் வாத்து:  அடர் செம்பழுப்பு நிறத் தலை, அலகில் நீலப்பட்டை; சாம்பல் நிற உடலும் கருப்பு மார்பும் கொண்டது.

பெண் வாத்து: கன்னமும் பக்கவாட்டுப் (விலாப்) பகுதியும் வெளிர் நிறம்

பொதுவான இயல்புகள்: முக்கோண வடிவத் தலை; பறக்கும்போது மேல் இறக்கையில் அடர்ந்த ஓரத்துடன் கூடிய மங்கலான பட்டை தெரியும். நீளம் 45&nbsp;cm இருக்கும்.

### கள இயல்புகள்
கொண்டைத்தலை வாத்துகளுடன் சேர்ந்து காணப்படலாம்; முக்குளித்து உண்ணும் வழக்கம் உடையது.

ஒலி: பெண், *க்ர்ர க்ர்ர...* என்றவாறு கரகரப்பான உறுமலும் ஆண், *வீப் வீப் ...* என்றவாறான ஓசையும் எழுப்பும். இந்தியாவில் உள்ளபோது எந்தவிதமான ஒலியும் எழுப்புவதில்லை.

## பரவலும் வாழ்விடமும்

### இனப்பெருக்கம் செய்யும் பகுதி
மேற்கு ஐரோப்பாவிலிருந்து மத்திய ஆசியா (40–60° N) வழியாக தென் மத்திய சைபீரியா மற்றும் வடக்கு சீனா (120° Eவரை).

### வலசை போகும் பகுதிகள்
குளிர்காலத்தில் இவை தென் திசையை நோக்கிச் செல்கின்றன; இவை வலசை போகும் பகுதிகள்: வடக்கு மற்றும் கிழக்கு ஆப்பிரிக்கா, பெரும்பாலும் வட இந்தியா, தெற்கு மற்றும் கிழக்கு ஆசியா. இந்தியாவிற்கு வலசை வரும் வாத்துகள் பெருமளவில் கசகஸ்தானின் வடக்கேயுள்ள ரஷ்யா, மங்கோலியா ஆகிய பகுதிகளுக்குத் திரும்புகின்றன.

## மேற்கோள்கள்

பகுப்பு:தமிழ்நாட்டில் காணப்படும் பறவைகள்
பகுப்பு:ஐரோவாசியப் பறவைகள்
பிடிஎஸ்

**பிடிஎஸ்** (BTS/방탄소년단) அல்லது **பாங்டன் ஸொனென்தன்** என்பது ஜின், ஆர்.எம்., ஜுங்கூக், ஜே-ஹோப், சுகா, வி மற்றும் ஜிமின் போன்ற ஏழு உறுப்பினர்களைக் கொண்ட தென் கொரிய நாட்டு ஆண்கள் இசைக்குழு ஆகும். இது 2010 இல் உருவாக்கப்பட்டு 2013 இல் பிக் ஹிட் என்டர்டெயின்மெண்ட் என்ற நிறுவனத்தின் கீழ் அறிமுகமானது. இவர்களின் பாடல் பெரும்பாலும் தனிப்பட்ட மற்றும் சமூக வர்ணனைகளை மையமாகக் கொண்டது. இதனால் இவர்களின் பாடல் வரிகள் சமூக ஊடகங்களில் மிகவும் பிரபலமானது. இவர்களின் படைப்புகளில் பெரும்பாலும் இலக்கியம் மற்றும் உளவியல் கருத்துக்கள் பற்றிய குறிப்புகள் மற்றும் மாற்று பிரபஞ்சக் கதையையும் உள்ளடக்கியது.  இந்த குழு பல ஆல்பங்களை வெளியிட்டு பல உலக சுற்றுப்பயணங்களில் நிகழ்த்தியுள்ளது. 

இக்குழு 2013 ஆம் ஆண்டில் அவர்களின் ஒற்றை ஆல்பமான '2 கூல் 4 ஸ்கூல்' என்ற பாடலுடன் அறிமுகமானது. பின்னர் அவர்களின் முதல் கொரிய மொழி இசுடுடியோ ஆல்பமான 'டார்க் & வைல்ட்' மற்றும் ஜப்பானிய மொழி இசுடுடியோ ஆல்பமான 'வேக் அப்' ஆகியவற்றை 2014 இல் வெளியிட்டது. இவர்களின் இரண்டாவது கொரிய இசுடுடியோ ஆல்பமான 'விங்ஸ்' (2016) என்ற ஆல்பம் தென் கொரியாவில் முதன்முதலில் ஒரு மில்லியன் பிரதிகள் விற்று சாதனையை படைத்தது. பின்னர் 2017 ஆம் ஆண்டளவில் பிடிஎஸ் உலகளாவிய இசை சந்தையில் நுழைந்து அமெரிக்காவிலும் ஏராளமான விற்பனை சாதனைகளை முறியடித்தது.

பிடிஎஸ் இசைக்குழு இதுவரைக்கும் 6 அமெரிக்க இசை விருதுகள், 5 பில்போர்டு மியூசிக் விருதுகள் மற்றும் 24 கோல்டன் டிஸ்க் விருதுகள் மற்றும் கிராமி விருது மற்றும் பிரிட் விருதுக்கான பரிந்துரைகள் உட்பட அவர்களின் படைப்புகளுக்கு ஏராளமான விருதுகளையும் மற்றும் பாராட்டுக்களைப் பெற்றுள்ளது என்பது குறிப்பிடத்தக்கது.


படிமம்:Jin on the Billboard Music Awards red carpet, 1 May 2019.jpg|கிம் சியோக்-ஜின்
படிமம்:RM for Dispatch in Las Vegas, May 2019 (1).png|ஆர்.எம்.
படிமம்:Jungkook for Dispatch "Boy With Luv" MV behind the scene shooting, 15 March 2019 07 (cropped).jpg|ஜுங்கூக்



File:J-Hope at the 2019 Golden Disc Awards day 1 (4).jpg| ஜே-ஹோப்
File:Suga on the Billboard Music Awards red carpet, 1 May 2019 02.jpg| சுகா
File:V on the Billboard Music Awards red carpet, 1 May 2019 02.jpg| வி
File:Park Ji-min on the Billboard Music Awards red carpet, 1 May 2019.jpg| ஜிமின்


## மேற்கோள்கள்

## வெளிப்புற இணைப்புகள்
* 

பகுப்பு:கொரியன் பரப்பிசை இசைக் குழுக்கள்
பொன்விழா பூங்கா, ஜாம்சேத்பூர்

**பொன்விழா பூங்கா** என்பது இந்தியாவின் ஜாம்சேத்பூர் நகரில் அமைந்துள்ள ஒரு நகர்ப்புற பூங்காவாகும். வெளிப்புற சுற்றுலா, வெளிப்புற நடவடிக்கைகள் மற்றும் விளையாட்டுகளை அனுபவிக்க விரும்பும் அனைவரும் நண்பர்கள் மற்றும் குடும்பத்தினருடன் ஒரு நாளை மகிழ்சியாகக்  கழிக்க இது பிரபலமான இடமாகும். மெல்லோட்டப் பிரியர்கள் மற்றும் சைக்கிள் ஓட்டுநர்கள் மத்தியில் பிரபலமான இந்த பூங்காவில் பொழுதுபோக்கு மையம், நீரூற்றுகள் மற்றும் ஒரு மிருகக்காட்சிசாலையும் உள்ளன.

உள்ளூர் மக்களின் பொழுதுபோக்கு பூங்காவானது 1958ஆம் ஆண்டில், இந்நகரத்தின் பொன்விழாவையொட்டி, நிறுவப்பட்டது. பொன்விழா நினைவுச் சின்னங்களுள் இதுவும் ஒன்று. இந்த பூங்காவானது  டாட்டா ஸ்டீல் நிறுவனம் இந்த டாடாநகர் (ஜம்சேத்பூர்) நகர வாசிகளுக்கு வழங்கும் பரிசாக உள்ளது.

தொலைநோக்கு பார்வையுடைய ஜம்சேத்ஜீ டாடாவிற்கு மைசூரில் உள்ள பிருந்தாவன தோட்டங்கள் ஏற்படுத்திய உத்வேகம் காரணமாக இது நிர்மாணிக்கப்பட்டது. இந்த பூங்கா ஜாம்செட்ஜி டாடாவின் மதிப்பினைக் காட்டுகிறது. மேலும் இது ஜம்சேத்பூரின் முகலாய தோட்டங்கள் என்றும் அழைக்கப்படுகிறது. டாடா எஃகு விலங்கியல் பூங்கா, நிக்கோ ஜூபிலி கேளிக்கை பூங்கா, ஜெயந்தி சரோவர் (மிருகக்காட்சிசாலை ஏரி), வௌவால் தீவு, குழந்தைகள் பூங்கா மற்றும் ரோஸ் தோட்டம் ஆகியவை அமைந்திருப்பது இப்பூங்காவினையும் பிரபலமாக்கியுள்ளது.

## மேலும் காண்க
* டாடா எஃகு விலங்கியல் பூங்கா

## மேற்கோள்கள்

## வெளி இணைப்புகள்

பகுப்பு:இந்தியப் பூங்காக்கள்
பகுப்பு:Coordinates on Wikidata
பகுப்பு:சார்க்கண்டு
இரோபூமி யமாசிட்டா

**இரோபூமி யமாசிட்டா** (*Hirofumi Yamashita*) சப்பான் நாட்டைச் சேர்ந்த ஒரு மீனியல் நிபுணர் மற்றும் சுற்றுச்சூழல் ஆர்வலராவார். இரோபூமி யமாசிட்டா மீன்களைப் பற்றிய அறிவியலைப்  படித்தார். அரியாக் கடல் மீன்வள பரிசோதனை நிலையத்தில் பணிபுரிந்த பின்னர் மாசு பிரச்சினைகள் குறித்து ஒரு பிராந்திய தொழிலாளர் அமைப்பாளராக உருவானார். 
கியுசூ தீவில் அமைந்துள்ள ஈசாயா விரிகுடா சப்பான் நாட்டிலுள்ள  மிகப்பெரிய தட்டை நிலங்களில் ஒன்றாகும். பல்லாயிரக்கணக்கான புலம்பெயர்ந்த பறவைகள் இவ்விரிகுடாவை தங்குமிடமாக  பயன்படுத்துகின்றன. ,

உலகின் வளமான ஈரநிலங்களில் ஒன்றான ஈசாயா விரிகுடாவின் மீட்புக்காக  இரோபூமி யமாசிட்ட்டா பல ஆண்டுகள் போராடினார். கடல் பாதுகாப்பு குறித்த  முயற்சிகளுக்காக யமாசிட்டாவிற்கு  1998 ஆம் ஆண்டு கோல்டுமேன் சுற்றுச்சூழல் விருது வழங்கப்பட்டது.

யமாசிட்டா 2000 ஆம் ஆண்டில் காலமானார்.

## மேற்கோள்கள்

பகுப்பு:2000 இறப்புகள்
பகுப்பு:சுற்றுச்சூழல் செயற்பாட்டாளர்கள்
பகுப்பு:சப்பானிய மக்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
சிறிய துடுப்புவால் கரிச்சான்

**சிறிய துடுப்புவால் கரிச்சான்** *(Lesser racket-tailed drongo)(டைகுருரசு ரெமிபெர் - Dicrurus remifer)* என்பது டைகுருரிடே பறவை குடும்பத்தில் உள்ள ஒரு சிற்றினமாகும். இது இந்தியத் துணைக் கண்டம் மற்றும் தென்கிழக்கு ஆசியாவில் காணப்படுகிறது.

## விளக்கம்
சிறிய துடுப்புவால் கரிச்சான் சுமார் 25 முதல் 27 ·5 செ.மீ நீளமானது. வெளிப்புற வால் இறகுகளைத் தவிர்த்து (சி. 30-40 செ.மீ வால் முடிவடையும்). ஆண்களின் சராசரி எடை 39-49 கிராமும், பெண் குருவியின் எடை 35·5-44 கிராம்.  இது துடுப்பு வால் கரிச்சானுடன் அடையாளங் காண்பதில் குழப்பமடையக்கூடும். ஆனால் இதன் தலையில் முகடு இல்லை.

## வகைபிரித்தல்
சிறிய துடுப்பு வால் கரிச்சானில் அங்கீகரிக்கப்பட்ட துணையினங்கள் நான்கு உள்ளன 

* *டை. ரெ. டெக்டிரோசுட்ரிசு* (ஹோட்சன், 1836) - வட இந்தியாவில் உத்தாரகண்டம் முதல் கிழக்கு இந்தியாவில் முதல் அருணாச்சல பிரதேசம், அசாம், நாகாலாந்து, மணிப்பூர் மற்றும் மிசோரம்வரையிலும், வடகிழக்கு வங்கதேசம், தென் சீனா (தென்கிழக்கு ஜிசாங், மேற்கு மற்றும் தெற்கு யுன்னான் மற்றும் தென்மேற்கு குவாங்சி), மியான்மர் (தென்கடைப் பகுதி தவிர), வட தாய்லாந்து, வட லாவோஸ் மற்றும் வட வியட்நாம் (ஹுய்  தென் பகுதி) காணப்படுகிறது.
* *டை. ரெ. பெரசென்சிசு* (ஈ.சி.எஸ் பேக்கர், 1918) - தென் மியான்மர் (தெனாசெரிம்) மற்றும் தென்மேற்கு & தெற்கு தாய்லாந்து முதல்   தீபகற்ப மலேசியாவின் வடக்கு (தெற்கு சிலாங்கூர் மற்றும் தெற்கு பகாங்), தெற்கு லாவோஸ் மற்றும் தெற்கு வியட்நாம் (தெற்கு முதல் தெற்கு அன்னம்).
* *டை. ரெ. லெபோலி* (டெலாகோர் & ஜாபெளலி, 1928) - தென் கம்போடியா மலைகள் (ஏலக்காய் மற்றும் யானை வரம்புகள்).
* *டை. ரே. ரெமிபெர்* (தெமினிக், 1823) - சுமத்ரா (பாரிசன் ரேஞ்ச் மற்றும் பட ஹைலேண்ட்ஸ்) மற்றும் மேற்கு ஜாவா.

## பரவலும் மற்றும் வாழ்விடம்
இது இந்தியத் துணைக் கண்டம் மற்றும் தென்கிழக்கு ஆசியாவில் வங்காளதேசம், பூட்டான், கம்போடியா, இந்தியா, இந்தோனேசியா, இலாவோசு, மலேசியா, மியான்மர், நேபாளம், தாய்லாந்து மற்றும் வியட்நாம் முழுவதும் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மான்ட்டேன் காடுகள் ஆகும்.

## மேற்கோள்கள்

பகுப்பு:Articles with 'species' microformats
பகுப்பு:நேபாளப் பறவைகள்
தலபுகா

**தலபுகா** என்பவர் 1287 ஆம் ஆண்டு முதல் 1291 ஆம் ஆண்டு வரை மங்கோலியப் பேரரசின் ஒரு பிரிவான தங்க நாடோடி கூட்டத்தின் கானாக பதவி வகித்தார். இவரின் தந்தை பெயர் தர்டு. இவரது கொள்ளுத்தாத்தா படு கான். இவர் நோகை கானின் உதவியுடன் பதவிக்கு வந்தார். எனினும் நான்கு வருடங்களுக்கு பிறகு நோகை கானே இவரை பதவி விலகச் செய்தார். நோகை கான் பிறகு தோக்தாவை பதவியில் அமர்த்தினார்.

## இறப்பு
ருஸ் சமஸ்தானங்களை கட்டுப்படுத்தும் பொறுப்பானது கானான தலபுகா மற்றும் நோகை ஆகிய இருவருக்கும் இடையே பிரிக்கப்பட்டிருந்தது. வடமேற்கே இருந்த ருஸ் நிலங்களை நோகையும், வடகிழக்கே இருந்த நிலங்களை தலபுகாவும் நிர்வகித்தனர். எனினும் தனது பேரரசில் இத்தகைய பிரிவு இருப்பதை தலபுகா விரும்பவில்லை.

தலபுகா மற்றும் மற்ற செங்கிஸ் கான் வழித்தோன்றல்களுக்கு இடையே ஒரு சந்திப்பை நடத்த நோகை அழைப்பு விடுத்தார். அந்த சந்திப்புக்கு தலபுகா தன்னுடைய பாதுகாவலர்கள் இன்றி வந்தார். திடீரென தாக்கப்பட்டு கைது செய்யப்பட்டார். பிறகு நோகை 1290/1291 ஆம் ஆண்டு தோக்தா மூலம் தலபுகாவை மரண தண்டனைக்கு உட்படுத்தினார்.

## பரம்பரை

* செங்கிஸ் கான்
* சூச்சி
* படு கான்
* தோகோகன்
* தர்டு 
* **தலபுகா**

## உசாத்துணை

*

பகுப்பு:தங்க நாடோடிக் கூட்டத்தின் கான்கள்
கோலா குராவ்

**கோலா குராவ்** என்பது (மலாய்:*Kuala Kurau*; ஆங்கிலம்:*Kuala Kurau*; சீனம்:瓜拉古劳) மலேசியா, பேராக் மாநிலத்தில், கிரியான் மாவட்டத்தில் உள்ள ஒரு நகரம். மீன்பிடி தொழில்; விவசாயம் ஆகிய இரண்டும் இந்தப் பகுதியின் முக்கியத் தொழில்களாகும். கிளிஞ்சல் வளர்ப்பதற்கும் பெயர் பெற்ற இடம்.

பினாங்குத் தீவிற்கு அருகாமையில் உள்ளது. கோலா குராவ் நகருக்கு அருகில் உள்ள நகரங்கள் நிபோங் திபால்; தைப்பிங். கோலா குராவ் நகருக்கு அருகில் செமாங்கோல்; அலோர் பொங்சு; பாரிட் புந்தார்; பாகன் செராய்; கோலா கூலா நகரங்கள் உள்ளன. கோலா குராவ் நகரத்தைச் சுற்றிலும் நிறைய ரப்பர், செம்பனைத் தோட்டங்கள் உள்ளன.

## வரலாறு

கோலா குராவ் பகுதிக்கு மக்கள் எப்போது குடியேறினார்கள் என்பது இதுவரையிலும் கண்டுபிடிக்க முடியவில்லை. ஆயினும் 1800-களில் காபி கரும்புத் தோட்டங்கள் திறக்கப்பட்டதும் மக்களின் முதல் குடியேற்றம் நடந்து இருக்கலாம் என்று நம்பப்படுகிறது. 1840-ஆம் ஆண்டுகளில் தமிழர்களின் குடியேற்றம் நடந்து உள்ளது.

### கோலா குராவ் தமிழர்கள்

1900-ஆம் ஆண்டுகளில் கோலா குராவ் பகுதியில் நிறைய ரப்பர் தோட்டங்கள் திறக்கப்பட்டன. அதற்கு முன்னர் 1870-ஆம் ஆண்டுகளில் அங்கே பெரும்பாலும் காபி கரும்புத் தோட்டங்கள். இந்தக் காபி கரும்புத் தோட்டங்களில் வேலை செய்வதற்காகத் தமிழ் நாட்டில் இருந்து தமிழர்கள் அழைத்து வரப் பட்டார்கள்.

1895-ஆம் ஆண்டுகளில் அனைத்துலக அளவில் காபியின் விலை குறைந்தது. காபிச் செடிகளுக்கும் அடுத்தடுத்து நோய்கள் வந்தன. அதனால் காபி தோட்ட முதலாளிகள் ரப்பர் பயிர் செய்வதில் தீவிரம் காட்டினர். காபி கரும்புத் தோட்டங்களில் வேலை செய்ய வந்த மலாயா தமிழர்கள் ரப்பர் தோட்டங்களுக்குள் புலம் பெயர்ந்தனர்.

### கோலா குராவ் ஜின் ஹெங் தோட்டம்

அந்த வகையில் கோலா குராவ் வட்டாரத்தில் பல ரப்பர் தோட்டங்கள் உருவாக்கப் பட்டன. அப்போது உருவானது தான் கோலா குராவ், ஜின் ஹெங் தோட்டம் (Jin Heng Estate, Kuala Kurau, Perak). இந்தத் தோட்டம் பினாங்கில் இருந்து 40 மைல் தொலைவில் உள்ளது. நீராவிக் கப்பல்கள் பயன்படுத்தப் பட்டன.

## அமைவு

கிரியான் மாவட்டத்தின் 8 துணை மாவட்டங்கள் உள்ளன. அவையாவன: பாரிட் புந்தார்; பாகன் தியாங்; தஞ்சோங் பியாண்டாங்; கோலா குராவ்; பெரியா; பாகன் செராய்; குனோங் செமாங்கோல்; மற்றும் செலின்சிங். இவற்றுள் கோலா குராவ் ஒன்றாகும்.

## கோலா குராவ் தமிழ்ப்பள்ளிகள்

1. கோலா குராவ் தமிழ்ப்பள்ளி (SJKT Kuala  Kurau). மாணவர்கள் எண்ணிக்கை: 24.
2. செர்சோனிஸ் தோட்டத் தமிழ்ப்பள்ளி (SJKT Ladang Chersonese) மாணவர்கள் எண்ணிக்கை: 32.
3. கூலா தோட்டத் தமிழ்ப்பள்ளி (SJKT Ladang Gula)  மாணவர்கள் எண்ணிக்கை: 24.

## மேற்கோள்கள்

பகுப்பு:பேராக்
பகுப்பு:மலேசிய நகரங்கள்
அதிக வசூல் செய்த மீநாயகன் திரைப்படங்களின் பட்டியல்

**அதிக வசூல் செய்த மீநாயகன் திரைப்படங்களின் பட்டியல்** என்பது எல்லா காலத்திலும் அதிக வசூல் செய்த மீநாயகன் திரைப்படங்களில் பட்டியல் ஆகும். இங்கு வசூல் ரீதியாக அதிக வசூல் செய்த மீநாயகன்கள் மற்றும் மீநாயகன் படங்களுக்கான மிகப்பெரிய தொடக்க வார இறுதி பட்டியல்களை பட்டியலிடப்பட்டுள்ளது.

## அதிக வசூல் செய்த மீநாயகன் திரைப்படங்கள்
அதிக வசூல் ஈட்டிய முதல் ஐந்து மீநாயகன் திரைப்படங்களில் முதல் பத்து படங்களில் எட்டு மீநாயகன் படங்களும் மார்வெல் திரைப் பிரபஞ்சம் என்ற நிறுவனம் மூலம் தயாரிக்கப்பட்டது.

## அதிக வசூல் செய்த மீநாயகன் திரைப்பட உரிமையாளர்கள் மற்றும் திரைப்படத் தொடர்கள்

இது பாக்ஸ் ஆபிஸில் அதிக வசூல் செய்த மீநாயகன் திரைப்படத் தொடர்களின் பட்டியல். மார்வெல் திரைப் பிரபஞ்சம் எல்லா காலத்திலும் அதிக வசூல் செய்த திரைப்படத் தொடராக உள்ளது. இன்கிரெடிபிள்ஸ் ஒன்பதாவது அதிக வருமானம் ஈட்டிய அனிமேஷன் உரிமையாக உள்ளது. இப்பட்டியலில் சேர்வதற்கு குறைந்தபட்சம் இரண்டு திரைப்படத் தொடர்கள் இருக்க வேண்டும். 

## மேற்கோள்கள்

மீநாயகன்
பகுப்பு:மீநாயகன் திரைப்படங்கள்
தோக்தா

**தோக்தா** (இறப்பு அண். 1312) என்பவர் தங்க நாடோடிக் கூட்டத்தின் கான் ஆவார். இவர் மெங்கு-தைமூரின் மகனாவார். இவரது கொள்ளுத்தாத்தா படு கான் ஆவார். 

இவரது பெயர் "தோக்தோக்" என்ற வார்த்தையில் இருந்து உருவானது. இந்த மங்கோலிய மொழி வார்த்தைக்கு "பற்றுதல்/பிடித்துக் கொள்ளுதல்" என்று பொருள்.

## நோகையின் கீழ் ஆரம்ப கால ஆட்சி
1288 ஆம் ஆண்டு தோக்தா தனது உறவினர்களால் வெளியேற்றப்பட்டார். 1291 ஆம் ஆண்டு நோகை கானின் உதவியுடன் அரியணையை இவர் திரும்பப் பெற்றார். பிறகு நோகை கானுக்கு பரிசாக கிரிமியாவை தோக்தா கொடுத்தார். இறுதியாக நோகை தலபுகாவிற்கு ஆதரவளித்த பல மங்கோலிய உயர்குடியினரை சிரச்சேதம் செய்தார். இதற்கு புதிய கைப்பாவை கானாகிய தோக்தாவின் ஆதரவு இருந்தது.

## பரம்பரை
* செங்கிஸ் கான்
* சூச்சி
* படு கான்
* தோகோகன்
* மெங்கு-தைமூர்
* **தோக்தா**

## உசாத்துணை

*
* 
*

பகுப்பு:தங்க நாடோடிக் கூட்டத்தின் கான்கள்
காலிட் ஆல்டர்

**காலிட் ஆல்டர்** (*Galit Alter*) அமெரிக்காவைச் சேர்ந்த ஒரு நோயெதிர்ப்பு மற்றும் தீநுண்மி நிபுணராவார். மெக்கில் பல்கலைக்கழகத்தில் இளம் அறிவியல் மற்றும் முனைவர் பட்டங்களை பெற்றார் மேலும் இங்குள்ள  எய்ட்சு ஆராய்ச்சி மையத்தில் முதுகலை பயிற்சியை முடித்தார். ஆர்வார்டு மருத்துவப் பள்ளியில் மருத்துவப் பேராசிரியராகப் பணிபுரிகிறார். மாசாச்சூசெட்சு தொழில்நுட்பக் கழகம், ராகோன் நிறுவனத்தின் மாசாச்சூசெட்சு பொது மருத்துவமனை, ஆர்வார்டு ஆகிய நிறுவனங்களில் குழுத்தலைவராக இருக்கிறார். டாக்டர் ஆல்டரின் பணி, உலகத்தை அழிக்கும் தொற்று நோய்களுக்கு எதிரான நோய் எதிர்ப்பு சக்தியின் தொடர்புகளை வரையறுக்கும் அமைப்புகள், உயிரியல் கருவிகளின் வளர்ச்சி ஆகியவற்றில் கவனம் செலுத்துகிறது. குறிப்பாக எச்.ஐ.வி -1 நோய்த்தொற்றுக்கு பதிலளிக்கும் விதமாக குறிப்பிட்ட இயற்கை உயிரணு கொல்லி  செல்களின் துணை வகைகளை விரிவாக்குவது குறித்த பணிக்காக இவர் நன்கு அறியப்படுகிறார். கோவிட்-19 நோய்த்தொற்று விளைவுகளை கணிக்கக்கூடிய ஒருங்கிணைந்த நோயெதிர்ப்பு உயிரணு- கண்டுபிடித்தல் உட்பட பல்வேறு ஆய்வுகளில் இவர் ஈடுபடுகிறார்.

ஆல்டர் இரண்டு முறை மதிப்புமிக்க மாசாசூசெட்சு பொது மருத்துவமனை ஆராய்ச்சி அறிஞர்கள் விருதைப் பெற்றுள்ளார். 2019 ஆம் ஆண்டு அமெரிக்க நுண்ணுயிரியல் சங்கத்தின் உறுப்பினராக ஆல்டர் தேர்ந்தெடுக்கப்பட்டார்.

## மேற்கோள்கள்

பகுப்பு:அமெரிக்க நச்சுயிரியலாளர்கள்
பகுப்பு:வாழும் மக்கள்
திரிபுரனேனி கோபிசந்த்

**திரிபுரனேனி கோபிசந்த்** (*Tripuraneni Gopichand* ) (8 செப்டம்பர் 1910 - 2 நவம்பர் 1962) ஒரு தெலுங்கு சிறுகதை எழுத்தாளரும், புதின ஆசிரியரும், கட்டுரையாளரும், நாடக ஆசிரியரும், திரைப்பட இயக்குநரும், ஒரு தீவிர மனிதநேயவாதியும் ஆவார்.  இந்திய விடுதலைப் போராட்ட வீரர் எம்.என்.ராயின் தீவிர மனிதநேயத்தால் ஈர்க்கப்பட்ட கோபிசந்த், தீவிர ஜனநாயகக் கட்சியின் (இந்தியா) ஆந்திராவின் முதல் மாநில செயலாளரானார். இவரது இரண்டாவது புதினமான *அசமர்துனி ஜீவயாத்ரா* தெலுங்கு இலக்கியத்தின் முதல் உளவியல் புதினமாகும். 1963 ஆம் ஆண்டில் *பண்டித பரமேஸ்வர சாஸ்திரி வேலுநாமா* என்ற நூலுக்கு சாகித்திய அகாதமி விருது இவரது மரணத்திற்குப் பின் வழங்கப்பட்டது. இது, இந்த விருதை வென்ற முதல் தெலுங்கு புதினமாகும். கோபிசந்தின் எழுத்து மனித விழுமியங்களையும் கருத்துக்களையும் வலியுறுத்துகிறது. பொருள்முதல்வாதம், பகுத்தறிவுவாதம், இருத்தலியல், யதார்த்தவாதம் மற்றும் மனிதநேயம் ஆகிய கருத்துகளும் உரையில் பயன்படுத்தப்பட்டன.

## சுயசரிதை
கோபிசந்த் செப்டம்பர் 8, 1910 அன்று கிருஷ்ணா மாவட்டத்தில் அங்கலூரு கிராமத்தில் பிறந்தார். இவரின் தந்தை திரிபுரனேனி இராமசாமி ஒரு புகழ்பெற்ற சமூக சீர்திருத்தவாதியும் நாடக எழுத்தாளருமாவார். இவர் தனது சிறுவயதில் தனது தந்தையின் நாத்திகக் கொள்கையால் பெரிதும் ஈர்க்கப்பட்டார். சிறு வயதிலேயே கோபிசந்த் தனது தாயை இழந்தார். சென்னையில் சட்டம் பயின்றார். அவர் நீண்ட காலமாக தனது தந்தையின் செல்வாக்கின் கீழ் இருந்தார். இவர் முதலில் எழுதிய பெரும்பாலான புதினக்களில் மார்க்சிய உணர்வுகள் முழுமையாகத் இடம் பெற்றிருந்தது.

## திரைப்படங்கள்

இவர், திரைத்துறையிலும் நுழைந்து சில படங்களுக்கு எழுத்தாளராக பணியாற்றினார். இயக்குனராகவும், ஒரு தயாரிப்பாளராகவும் ஒரு சில படங்களைத் தயாரித்தார். சில படங்களுக்கு பாடல் எழுதியும், சில படங்களை இயக்கியுள்ளார்.

## கௌரவம்
இந்திய அரசு, இவரது நினைவாக ஒரு அஞ்சல் முத்திரையை இவரது 100 வது பிறந்தநாளில் வெளியிடப்பட்டது.

## மேற்கோள்கள்

## வெளி இணைப்புகள்
* 

பகுப்பு:கிருஷ்ணா மாவட்ட மக்கள்
பகுப்பு:தெலுங்கு எழுத்தாளர்கள்
பகுப்பு:தெலுங்கு மக்கள்
பகுப்பு:1962 இறப்புகள்
பகுப்பு:1910 பிறப்புகள்
பகுப்பு:Articles with hCards
உஸ்பெக் கான்

**சுல்தான் கியாஸ் அல்-தின் மொஹம்மத் ஓஸ் பெக்** என்ற இயற்பெயரை உடைய **உஸ்பெக்** (1292–1341) என்பவர் தங்க நாடோடிக் கூட்டத்தின் நீண்ட காலம் ஆட்சி (1313–1341) செய்த கானாவார். இவரது ஆட்சியின் கீழ் அரசானது அதன் உச்சத்தை அடைந்தது. இவருக்குப் பிறகு இவரின் மகன் டினி பெக் ஆட்சிக்கு வந்தார். இவரின் தந்தை பெயர் தோக்கிரில்சா. இவர் மெங்கு-தைமூரின் பேரன் ஆவார். 1267-1280 ஆகிய காலகட்டத்தில் ஆட்சி செய்தார்.

## அரியணை ஏறுதல் மற்றும் நாடோடிக் கூட்டம் இஸ்லாம் மதத்திற்கு மாறுதல்
[thumb|உஸ்பெக் கானின் ஆட்சியின்போது [தங்க நாடோடிக் கூட்டம்|தங்க நாடோடிக் கூட்டத்தின் கொடி.]]
உஸ்பெக்கின் தந்தை தோக்கிரில்சா தொடே மோங்கேவை பதவியிலிருந்து தூக்கி எறிந்த செங்கிஸ் கான் வழித்தோன்றல் இளவரசர்களின் ஒருவராவார். பிறகு அவரும் தோக்தாவால் சிரச்சேதம் செய்யப்பட்டார். தோக்கிரில்சாவின் மனைவியை தனதாக்கிக் கொண்ட தோக்தா உஸ்பெக்கை தங்க நாடோடிக் கூட்டத்தின் தொலைதூர பகுதிக்கு நாடு கடத்தினார். அப்பகுதி குவாரசமியா அல்லது சிர்காசியர்களின் நாடாக இருக்கலாம் என்று கருதப்படுகிறது.

## குறிப்புகள்

## உசாத்துணை
* Atwood, Christopher P. *Encyclopedia of Mongolia and the Mongol Empire*. New York: Facts On File, 2004.
* Bor, Zhu̇gdėriĭn. *Mongol khiĭgėėd Evroaziĭn diplomat shastir*. Ulaanbaatar: [Olon Ulsyn Kharilt︠s︡aany Surguulʹ], 2001. 
* Morgan, David. *The Mongols*. Oxford: Blackwell, 1990.
* Sinor, Denis. *Inner Asia: History, Civilization, Languages; A Syllabus*. Bloomington: Indiana University, 1969.

பகுப்பு:தங்க நாடோடிக் கூட்டத்தின் கான்கள்
திருவல்லா சட்டமன்றத் தொகுதி

**திருவல்லா சட்டமன்றத் தொகுதி** கேரள சட்டமன்றத்திற்கான 140 தொகுதிகளில் ஒன்று ஆகும். இந்த தொகுதியானது பத்தனம்திட்டா மக்களவைத் தொகுதியில் உள்ள 7 கேரள சட்டமன்றத் தொகுதிகளில் இதுவும் ஒன்றாகும்.  தற்போதைய கேரள சட்டமன்ற உறுப்பினர் மேத்யூ டி. தாமசு ஆவார்.

## சட்டமன்ற உறுப்பினர்கள்
தொகுதியை பிரதிநிதித்துவப்படுத்திய கேரள சட்டமன்ற உறுப்பினர்கள் பட்டியல்:

 * இடைத்தேர்தல்
## தேர்தல் முடிவுகள்

## மேற்கோள்கள்
 

பகுப்பு:கேரள சட்டமன்றத் தொகுதிகள்
ஆத்ரேயா (திரைக்கதை எழுத்தாளர்)

**ஆச்சார்யா ஆத்ரேயா** (*Aacharya Aatreya*) **கிலம்பி வெங்கட நரசிம்மாச்சாரியலு** என்ற பெயரில் அறியப்படும் இவர்  (7 மே 1921 - 13 செப்டம்பர் 1989) ஒரு இந்திய கவிஞரும், காட்சியாளரும், நாடக ஆசிரியரும், பாடலாசிரியரும், திரைக்கதை எழுத்தாளரும் ஆவார். இவர் கிட்டத்தட்ட 400 படங்களுக்கு மேல் பாடல்கள் எழுதியுள்ளார். தெலுங்குத் திரைப்படத்துறையிலும் தெலுங்கு நாடகங்களிலும் தனது படைப்புகளுக்கு பெயர் பெற்றவர்.  1981ஆம் ஆண்டில் "தொலி கோடி கூசிந்தி" படத்திலிருந்து "அந்தமனே லோகமனே" பாடலுக்காக சிறந்த பாடலாசிரியருக்கான மாநில அரசின் நந்தி விருதைப் பெற்றார்.

நடிகர் கொங்கரா ஜக்கையா ஆத்ரேயாவின் நெருங்கிய நண்பராவார். இவர் எழுதிய அனைத்து பாடல்கள், நாடகங்கள், கதைகள் போன்றவற்றை ஏழு தொகுதிகளாக வெளியிட்டு ஜக்கையா தனது நண்பருக்கு மரியாதை செலுத்தினார். ஆத்ரேயா ஒரு தெலுங்குத் திரைப்பட பாடலாசிரியர் மற்றும் உரையாடலாளர் என்று அறியப்பட்டாலும், உண்மையில் இவர் ஒரு நாடக ஆசிரியராகவே நன்கு அறியப்படுகிறார். நாடக ஆசிரியராக இவரது நிலைப்பாடு நன்கு நிறுவப்பட்டுள்ளது

## வாழ்க்கை
ஆத்ரேயா 1921 மே 7 ஆம் தேதி ஆந்திராவின் நெல்லூர் மாவட்டம் சூலூர் பேட்டைக்கு அருகிலுள்ள மங்கலம்பாடு என்ற கிராமத்தில் பிறந்தார். தந்தை கிருஷ்ணமாச்சார்யா. தாய் சீதாம்மா. இவரது இயற்பெயர் கிலாம்பி வெங்கட நரசிம்மச்சாரியலு என்பதாகும்.  தனது மாணவ நாட்களில் நெல்லூரிலும், சித்தூரிலும் பல நாடகங்களை எழுதினார். வெள்ளையனே வெளியேறு இயக்கத்தில் பங்கேற்க தனது படிப்பை கைவிட்டு சிறை சென்றார். சிறையிலிருந்து விடுதலையான பிறகு, இவர் நில அளவை அலுவலகத்தில் எழுத்தராகப் பணியாற்றினார். மேலும் நெல்லூரை மையமாகக் கொண்ட *ஜமீன் ரைத்து* என்ற இதழின் உதவி ஆசிரியராகவும் பணியாற்றினார்.

ஆத்ரேயா 1940 இல் பத்மாவதி என்பவரை மணந்தார்.

## தொழில்
ஆத்ரேயா தனது நாடகங்களில் சமூக சீர்திருத்தம், மாற்றம் மற்றும் உலகளாவிய அமைதிக்கான தனது முயற்சியைத் தொடர்ந்தார். நடுத்தர வர்க்க குடும்ப பிரச்சினைகளை சமூகத்திற்குள் கொண்டுவருவதற்காக இவரது நாடகங்கள் உருவாக்கப்பட்டது. இவரது 'பிரவர்த்தனா' மற்றும் 'என்.ஜி.ஓ' நாடகங்கள் ஆந்திர நாடக கலா பரிஷத் விருதுகளை வென்றன. மாநிலம் முழுவதும் நூற்றுக்கணக்கான முறை மேடையேற்றப்பட்டன. மேலும், இவரது 'கப்பலு' (தவளைகள்) மிகவும் பிரபலமான நாடகமாகும். இராயலசீமையின் பஞ்ச நிலைமையை விவரிக்கும் 'மாயா' நாடகத்தையும், சுதந்திரத்திற்குப் பிறகு நாட்டில் வெடித்த இந்து-முஸ்லீம் வன்முறையை விவரிக்கும் 'ஈனாடு' நாடகத்தையும், உலகளாவிய அமைதியை எதிர்பார்க்கும் 'விஸ்வசாந்தி' நாடகத்தையும் இவர் எழுதினார். விஸ்வசாந்தி நாடகம் மாநில அளவிலான விருதையும் வென்றது. 'சாம்ராட் அசோகா', 'கௌதம புத்தர்' மற்றும் 'பயம்' ஆகிய நாடகங்களையும் எழுதினார். தெலுங்கு இலக்கியத்திற்கு இவர் செய்த பங்களிப்புகளுக்காக ஐதராபாத்த்தின் டாக்டர் பி.ஆர்.அம்பேத்கர் திறந்தநிலை பல்கலைக்கழகம் இவருக்கு கௌரவ முனைவர் பட்டம் வழங்கியது.

ஆத்ரேயா 1951 இல் திரைப்பட உலகில் அறிமுகமானார். பல படங்களுக்கு வசனங்களையும் பாடல்களையும் எழுதியுள்ளார். இவரது பெரும்பாலான பாடல்களில் மனதைக் குறிக்கும் குறிப்புகள் இருப்பதால், இவர் 'மனசு கவி' எஅன்வும் அழைக்கப்பட்டார். 1989 ஆம் ஆண்டில், *நா பாட்ட நீ நோட்ட பலகாலி* ( நீங்கள் என் பாடலைப் பாடுவீர்கள் ) என்ற தலைப்பில் தனது படைப்புகளின் தொகுப்பை வெளியிட்டார்.

## இறப்பு
ஆத்ரேயா 13 செப்டம்பர் 1989 அன்று  இறந்தார்.

## மேற்கோள்கள்

## வெளி இணைப்புகள்
* 

பகுப்பு:நெல்லூர் மாவட்ட நபர்கள்
பகுப்பு:தெலுங்கு மக்கள்
பகுப்பு:1989 இறப்புகள்
பகுப்பு:1921 பிறப்புகள்
பகுப்பு:நாடகாசிரியர்கள்
பகுப்பு:பாடலாசிரியர்கள்
செங்காளம்மா பரமேசுவரி கோயில்

**செங்காளம்மா பரமேசுவரி கோவில்** ( *Chengalamma Parameshwari Temple* ) என்பது இந்தியாவின் ஆந்திராவின் சூலூர் பேட்டை நகரில் அமைந்துள்ள ஒரு இந்துக் கோவிலாகும். இது கலங்கி ஆற்றங்கரையில், சூலூர்பேட்டையின் தெற்கு முனையில் அமைந்துள்ளது.

## வரலாறு
இந்தக் கோயில் சென்னையிலிருந்து 79 கி.மீ தொலைவிலும், நெல்லூரிலிருந்து 97 கி.மீ தொலைவிலும் அமைந்துள்ளது. வரலாறுச் சான்றுகளில் அடிப்படையில் இக்கோவில் நான்காம் மற்றும் ஐந்தாம் நூற்றாண்டுகளில் நிறுவப்பட்டதாக அறியப்ப்படுகிறது. ஆனாலும் சில சான்றுகள் கோவிலின் வரலாறு 400 ஆண்டுகளுக்கு முந்தையதாகக் காட்டுகிறது. 10 ஆம் நூற்றாண்டில், இப்பகுதியை ஆண்ட சோழ வம்சம், கலங்கி ஆற்றில் தோன்றிய தெய்வத்தைப் பற்றி அறிந்து செங்காலம்மனுக்கு ஒரு சிறிய கோவிலைக் கட்டியது.
## புனைவு
சிலையின் மிகவும் சுவாரஸ்யமான அம்சம், தெய்வத்தின் இடது கை பகுதி பார்வதிதியைச் சித்தரிக்கிறது. வலது கை பகுதி சரசுவதியையும், மத்திய பகுதி மகாலட்சுமியையும் சித்தரிக்கிறது. இந்த அம்சங்கள்தான் **திரிகால செங்காளி** என்ற பெயருக்கு காரணம். தெய்வத்தின் சிலைகளை உருவாக்குவதில் புகழ் பெற்ற சோழர்களால் இச்சிலை செய்யப்பட்டிருக்கலாம் எனத் தெரிகிறது. இங்குள்ள அம்மனின் சிலை எட்டு ஆயுத வடிவங்களை சித்தரிக்கிறது. ஒவ்வொன்றும் அரக்கன் மீது நிற்கும் தோரணையில் ஒரு சக்திவாய்ந்த ஆயுதத்தை வைத்திருப்பதால் இங்குள்ள தெய்வம் பார்வதி தெய்வம் மட்டுமல்ல, மகாகாளி எனவும் கருதப்படுகிறது.

ஆரம்பத்தில், தெய்வத்தை 'தென்காளி' (தக்சிண காளி) என அழைக்கப்பட்டதாகவும், பின்னர் 'செங்காளி' என மாறி பின்னர் செங்காளம்மா என்ற பெயரை பெற்றதாகவும் அறியப்படுகிறது .

## மேற்கோள்கள்

பகுப்பு:Coordinates not on Wikidata
பகுப்பு:ஆந்திரப் பிரதேசத்திலுள்ள அம்மன் கோயில்கள்
இரான்னி சட்டமன்றத் தொகுதி

**இரான்னி சட்டமன்றத் தொகுதி** கேரள சட்டமன்றத்திற்கான 140 தொகுதிகளில் ஒன்று ஆகும். இந்த தொகுதியானது பத்தனம்திட்டா மக்களவைத் தாெகுதியில் உள்ள 7 கேரள சட்டமன்றத் தொகுகளில் இதுவும் ஒன்றாகும்.  நடந்து முடிந்த 2021 சட்டமன்றத் தேர்தலில், தற்போதைய சட்ட உறுப்பினராக கேரள காங்கிரசு (எம்) கட்சியை சார்ந்த பிரமோத் நாராயண் ஆவார்.

## சட்டமன்ற உறுப்பினர்கள்
தொகுதியை பிரதிநிதித்துவப்படுத்திய கேரள சட்டமன்ற உறுப்பினர்கள் பட்டியல்: 

* *இடைத்தேர்தல்

## தேர்தல் முடிவுகள்
### சட்டப் பேரவைத் தேர்தல் 2016
2016 கேரள சட்டமன்றத் தேர்தலில் இரான்னி சட்டமன்றத் தொகுதியில் மொத்த பதிவு செய்த வாக்காளர்கள் 1,90,196.

## மேற்கோள்கள்
 

பகுப்பு:கேரள சட்டமன்றத் தொகுதிகள்
செமாங்கோல்

**செமாங்கோல்** என்பது (மலாய்:*Semanggol*; ஆங்கிலம்:*Semanggol*; சீனம்:色曼果) மலேசியா, பேராக் மாநிலத்தில், கிரியான் மாவட்டத்தில் உள்ள ஒரு சிறு நகரம். இங்கு நெல் விவசாயம் முக்கியத் தொழிலாகும். [செமாங்கோல் மலையின் அடிவாரத்தில் நெல்வயல்கள்
File:Gunung Semanggol.jpg|செமாங்கோல் மலையின்அடிவாரத்தில் [வடக்கு-தெற்கு விரைவுசாலை (மலேசியா)|வடக்கு-தெற்கு விரைவுசாலை
File:Simpang Ampat Semanggol, Perak, Malaysia - panoramio (1).jpg|செமாங்கோல் நெல்வயல்கள்


## மேற்கோள்கள்

## வெளி இணைப்புகள்

பகுப்பு:பேராக்
பகுப்பு:மலேசிய நகரங்கள்
டினிபெக்

**டினிபெக்** என்பவர் 1341 ஆம் ஆண்டு முதல் 1342 ஆம் ஆண்டு வரை தங்க நாடோடிக் கூட்டத்தின் கானாக பதவி வகித்தவர் ஆவார்.

## சுயசரிதை
இவரின் தந்தை உஸ்பெக் கான். தாய் செரிதும்கா கதுன். 1328 ஆம் ஆண்டு இவர் வெள்ளை நாடோடி கூட்டத்தின் ஆளுநராக நியமிக்கப்பட்டார். இபின் பட்டுடா போன்ற வரலாற்று ஆசிரியர்களின் இஸ்லாமிய ஆதாரங்கள் இவர் உஸ்பெக்கின் விருப்பத்திற்குரிய மகன் என்று கூறுகின்றன. வாரிசாக வளர்க்கப்பட்டவர் என்று கூறுகின்றன. 1330 ஆம் ஆண்டு இவரது அண்ணன் தைமூர்பெக்கின் இறப்பு வரை இவர் முதன்மை வாரிசாக வரவில்லை. இவரது ஆட்சிக்காலத்தில் லித்துவேனியாவின் கிராண்ட் டுச்சி, வோலினியாவை கைப்பற்றியது. கிழக்குப் பகுதியில் இருந்த சகதை நாட்டினருக்கு எதிராக சண்டையிட்ட போது இவரது தம்பி ஜானிபெக்கால் இவர் கொல்லப்பட்டிருக்கலாம் என்று கருதப்படுகிறது.

### மரபு
அரியணைக்கு மிகப் பொருத்தமான நபர் டினிபெக் தான் என்று இபின் பட்டுடா நினைவு கூறுகிறார். இவர் கிறித்தவர்களுக்கு ஆதரவானவராக கருதப்பட்டார். திருத்தந்தை பன்னிரண்டாம் பெனடிக்ட்டிடமிருந்து சில கடிதங்களையும் பெற்றார். திருத்தந்தை இவரை கிறித்தவ மதத்திற்கு மாறுமாறு ஊக்குவித்தார்.

## உசாத்துணை


## ஆதாரங்கள்

* David Morgan, *The Mongols*

பகுப்பு:தங்க நாடோடிக் கூட்டத்தின் கான்கள்
திருச்சிராப்பள்ளி மோனோரயில்

திருச்சிராப்பள்ளி மோனோரெயில் என்பது தமிழ்நாட்டின் திருச்சிராப்பள்ளி நகரத்திற்கான முன்மொழியப்பட்ட மோனோரெயில் அமைப்பாகும், இது நகரத்தில் பொது போக்குவரத்தின் முக்கிய விரிவாக்கத்தின் ஒரு பகுதியாகும்.

## கண்ணோட்டம்

மோனோரெயில் சந்தை இந்தியாவில்,72,000 கோடி (10 பில்லியன் அமெரிக்க டாலர்) என மதிப்பிடப்பட்டுள்ளதால், அப்போதைய தமிழக ஆளுநராக இருந்த எஸ்.எஸ். பர்னாலா சட்டமன்றத்தில் அறிவித்தார், மோனோரயில் முறையை அறிமுகப்படுத்துவதற்கான சாத்தியக்கூறு ஆய்வு செய்ய தமிழக அரசு முடிவு செய்துள்ளதாகவும் கோயம்புத்தூர், சேலம் மற்றும் மதுரை ஆகியவற்றுடன் திருச்சிராப்பள்ளி நகரக்கும் திட்டத்தை செயல்படுத்த திட்டம்.

## செலவு

தமிழ்நாட்டில் மெட்ரோ மற்றும் மோனோரெயில் திட்டங்களுக்காக அரசாங்கம் சுமார்,60,000 கோடி (அமெரிக்க $ 8.4 பில்லியன்) ஒதுக்கியுள்ளது.

## வழித்தடங்கள்

சாஸ்திராவைச் சேர்ந்த ஒரு ஆசிரிய உறுப்பினர், புவியியல் தகவல் அமைப்பு (ஜிஐஎஸ்) கருவிகளைப் பயன்படுத்தி, தீவு நகரமான ஸ்ரீரங்கத்தை திருச்சி மற்றும் அதன் புறநகர்ப் பகுதிகளுடன் இணைக்கும் புறநகர் ரயில் பாதைக்கான திட்டத்தை உருவாக்கினார்.

இந்த திட்டம் பின்வரும் வழிகளில் வட்ட இயக்கத்தை பரிந்துரைத்தது:

*ஸ்ரீரங்கம் mma அம்மா மண்டபம் → திருச்சி கோட்டை → பாலக்கரை  → ரயில்வே சந்தி → கோல்டன் ராக் → திருச்சி டவுன் ஸ்ரீரங்கம்

*ரயில்வே சந்தி → பாலக்கரை → கோட்டை mma அம்மா மண்டபம் → ஸ்ரீரங்கம் → டவுன் கோல்டன் ராக் → ரயில்வே சந்தி.

சார்ட் பாதை மற்றும் திருச்சி-கருர் ரயில் பாதைகளுக்கு இடையே புதிய ரயில் இணைப்பையும் இந்த திட்டம் பரிந்துரைத்தது. அம்மா மண்டபம் மற்றும் கைலாசபுரம் (பிஹெச்எல்) மற்றும் பிக்ஷந்தர்கோவில் ஆகியவற்றிற்கும் ஒரு நீட்டிப்பு.

## மேற்கோள்கள்
பகுப்பு:போக்குவரத்து 
பகுப்பு:திருச்சிராப்பள்ளியில் போக்குவரத்து
இந்திய மாநில சின்னங்களின் பட்டியல்

இது **[[இந்தியாவின் மாநிலங்களும் ஆட்சிப்பகுதிகளும்|இந்தியாவின் மாநிலங்கள் மற்றும் ஒன்றிய பிரதேசங்களின்]] சின்னங்களின் பட்டியல்** (*List of Indian state symbols*). ஒவ்வொரு மாநில மற்றும் ஒன்றிய பிரதேசத்திலும் தனித்துவமான உத்தியோக பூர்வ சின்னங்கள் உள்ளன. பொதுவாக ஒரு மாநில சின்னம், விலங்கு, பறவை, மலர் மற்றும் மரம் உள்ளன. பழங்கள் மற்றும் பிற தாவரங்களைப் போலவே இரண்டாவது விலங்கு (மீன், பட்டாம்பூச்சி, ஊர்வன, நீர்வாழ் விலங்கு, பாரம்பரிய விலங்கு) சில நேரங்களில் தோன்றும். மேலும் சில மாநிலங்களில் மாநிலங்களுக்கான பாடல்களும் மாநில குறிக்கோள்களும் உள்ளன.

## மாநிலங்களில்

### இந்தியா

### [[அருணாசலப் பிரதேசம்]]

### [[அசாம்]]

### [[பீகார்]]

### [[சத்தீசுகர்]]

### [[கோவா (மாநிலம்)|கோவா]]

### [[குசராத்து]]

### [[அரியானா]]

### [[இமாச்சலப் பிரதேசம்]]

### [[சார்க்கண்டு]]

### [[கருநாடகம்]]

### [[கேரளம்]]

### [[மத்தியப் பிரதேசம்]]

### [[மகாராட்டிரம்]]

### [[மணிப்பூர்]]

### [[மேகாலயா]]

### [[மிசோரம்]]

### [[நாகாலாந்து]]

### [[ஒடிசா]]

### [[பஞ்சாப் (இந்தியா)|பஞ்சாப்]]

### [[ராஜஸ்தான்]]

### [[சிக்கிம்]]

### [[தமிழ்நாடு]]

### [[தெலங்காணா]]

### [[திரிபுரா]]

### [[உத்தரப் பிரதேசம்]]

### [[உத்தராகண்டம்]]

### [[மேற்கு வங்காளம்|மேற்கு வங்கம்]]

## யூனியன் பிரதேசங்கள்

### [[அந்தமான் நிக்கோபார் தீவுகள்|அந்தமான் மற்றும் நிக்கோபார் தீவுகள்]]

### [[சண்டிகர்]]

### [[தாத்ரா & நகர் ஹவேலி மற்றும் தாமன் & தியூ|தாத்ரா மற்றும் நகர் அவேலி மற்றும் தாமன் மற்றும் தியூ]]

### [[தில்லி]]

### [[ஜம்மு காஷ்மீர் (ஒன்றியப் பகுதி)|சம்மு-காசுமீர்]]

### [[லடாக்|இலடாக்]]

### [[இலட்சத்தீவுகள்]]

### [[புதுச்சேரி]]

## தன்னாட்சி நிர்வாக பிரிவுகள்
இந்திய அரசியலமைப்பின் ஆறாவது அட்டவணையால் நிறுவப்பட்ட சில தன்னாட்சி நிர்வாக பிரிவுகளும் உத்தியோகபூர்வ அடையாளங்களை ஏற்றுக்கொண்டன.

### [[போடோலாந்து|போடோலாண்ட் பிராந்திய மண்டலம்]]

## மேலும் காண்க
* இந்தியாவின் தேசிய சின்னங்கள்
* இந்திய மாநில சின்னங்களின் பட்டியல்
* இந்திய மாநில விலங்குகளின் பட்டியல்
* இந்திய மாநில பறவைகளின் பட்டியல்
* இந்திய மாநில பூக்களின் பட்டியல்
* இந்திய மாநில மரங்களின் பட்டியல்

## மேற்கோள்கள்

## வெளியிணைப்புகள்
* Knowindia.gov.in:  States and Union Territories Symbols

பகுப்பு:இந்திய மாநில முத்திரைகள்
ஜானி பெக்

வலது|thumb|250x250px|ஜானி பெக்கின் தாய்க்கு ஏற்பட்ட கண்பார்வையற்ற தன்மையை கிறித்தவரான அலெக்ஸி குணப்படுத்துதல். படம் யகோவ் கப்கோவ் (1816-1854).
**ஜானி பெக்** என்பவர் தங்க நாடோடிக் கூட்டத்தின் கானாக 1342 ஆம் ஆண்டு முதல் 1357 ஆம் ஆண்டு வரை பதவி வகித்தவர் ஆவார். இவர் தனது தந்தை உஸ்பெக் கானின் மகன்களாகிய தின் முகம்மத், வளி முகம்மத், பகி முகம்மத் மற்றும் தின் முகம்மதின் மகனாகிய இமாம் குலி கான் ஆகியவர்களுக்கு பின்னர் பதவிக்கு வந்தார்.

## ஆட்சி
தனது இரு சகோதரர்களை கொன்ற பிறகு ஜானி பெக் தனக்குத்தானே சராய்-ஜுக் நகரத்தில் முடிசூட்டிக் கொண்டார். ருஸ் சமஸ்தானங்கள் மற்றும் லித்துவேனியா ஆகிய அரசுகளின் உள்விவகாரங்களில் தலையிடுவதை ஜானி பெக் வழக்கமாக வைத்திருந்தார். மாஸ்கோவின் பெரும் இளவரசர்களான சிமியோன் கோர்டி மற்றும் இரண்டாம் இவான் ஆகியோர் தொடர்ந்து அரசியல் மற்றும் ராணுவ அழுத்தங்களுக்கு ஜானி பெக்கால் உட்படுத்தப்பட்டனர்.

கிரிமிய தாதர்களைக் கொண்ட ஒரு பெரிய படையைக் கொண்டு ஜானி பெக் 1343 ஆம் ஆண்டு கிரிமிய துறைமுக நகரமான காபாவை தாக்கினார். இந்த முற்றுகையானது உதவிக்கு வந்த ஒரு இத்தாலிய படையால் பிப்ரவரி மாதம் முறியடிக்கப்பட்டது. 1345 ஆம் ஆண்டு மீண்டும் காபாவை ஜானி பெக் முற்றுகையிட்டார். எனினும் அவரது நடவடிக்கை தோல்வியில் முடிந்தது. இதற்கு காரணம் அவரின் துருப்புகளுக்கு மத்தியில் கறுப்புச் சாவு பரவியது ஆகும். தற்காப்பு படையினரை பலவீனமாக்குவதற்காக கறுப்புச் சாவை பயன்படுத்த எண்ணிய ஜானி பெக்கின் ராணுவம் தொற்றுக்கு உள்ளானவர்களின் பிணங்களை பெரிய கவண்களை கொண்டு காபா நகரத்துக்குள் எறிந்தது. பாதிக்கப்பட்ட செனோவா மாலுமிகள் படிப்படியாக காபாவில் இருந்து செனோவா, மெசினா மற்றும் கான்ஸ்டாண்டிநோபிள் ஆகிய நகரங்களுக்கு சென்றனர். ஐரோப்பாவில் கறுப்புச் சாவை அறிமுகப்படுத்தினர்.

1356 ஆம் ஆண்டு ஜானி பெக் அசர்பைஜானில் ஒரு ராணுவ நடவடிக்கையை மேற்கொண்டார். தப்ரிசை கைப்பற்றினார். தனது சொந்த ஆளுநரை அங்கு பதவியில் அமர்த்தினார். சூச்சி வழித்தோன்றல்களின் ஆதிக்கத்தை சகதயி கானரசு மீது செலுத்த முயற்சித்தார். மங்கோலியப் பேரரசின் 3 கானரசுகளையும் இணைக்க முயற்சித்தார். சேக் உவைசின் சரணடைவை ஏற்றுக்கொண்ட பிறகு மங்கோலியப் பேரரசின் 3 அரசுகளும் தனது கட்டுப்பாட்டின் கீழ் உள்ளதாக ஜானி பெக் பெருமைப்பட்டுக் கொண்டார். இந்நிகழ்வுகள் நடந்த உடனேயே தப்ரிசு நகரத்தில் கிளர்ச்சி ஏற்பட்டது. இல்கானரசின் ஒரு கிளையான ஜலயிர் அரசமரபு சக்தி வாய்ந்ததாக உருவாகத் தொடங்கியது. இறுதியாக ஜானி பெக் கொல்லப்பட்டார்.  

ஜானி பெக் வீழ்ந்த நேரத்தில் அலெக்சி மற்றும் ரடோனெசின் செர்ஜி ஆகியோர் மாஸ்கோவின் சுடோவ் மடாலயத்தை நிறுவினர். ஜானி பெக்கின் தாய் தைடுலாவை குணப்படுத்தியதற்காக ஜானி பெக், அலெக்சிக்கு வழங்கிய நிலத்தில் இந்த மடாலயம் கட்டப்பட்டதாக கதைகள் கூறுகின்றன.

ஜானி பெக்கின் ஆட்சியில் பிற்காலத்தில் முதல்முறையாக நிலப்பிரபுத்துவ சண்டைகள் ஏற்பட்ட அறிகுறிகள் தோன்றின. இவை இறுதியாக தங்க நாடோடிக் கூட்டத்தின் வீழ்ச்சிக்கு காரணம் ஆயின. 1357ஆம் ஆண்டு ஜானி பெக்கின் கொலையானது ஒரு கால் நூற்றாண்டு கால அரசியல் நிலையற்ற தன்மையை தங்க நாடோடிக் கூட்டத்தில் உருவாக்கியது. 1357 ஆம் ஆண்டு முதல் 1378 ஆம் ஆண்டு வரை 25 கான்கள் பதவிக்கு வந்தனர்.

## பரம்பரை

*
* செங்கிஸ் கான்
** சூச்சி
*** படு கான்
**** தோகோகன்
***** மெங்கு-தைமூர்
****** தோக்கிரில்சா
******* உஸ்பெக் கான்
******** ஜானி பெக்

## உசாத்துணை

## நூல்கள்
* 
* David Morgan, *The Mongols*
* Rosemary Horrox, *The Black Death*

பகுப்பு:தங்க நாடோடிக் கூட்டத்தின் கான்கள்
தி மூடி புளூசு

**தி மூடி புளூசு**, 1964ல் துவங்கிய ஒரு ஆங்கிலேய ராக் இசைக்குழு. இக்குழு மைக் பெண்டர், ரே தாமசு, கிரேம் எஜ், ஜஸ்டின் ஹேவர்டு உள்ளிட்டோரைக் கொண்டது. அவர்கள் இயற்றிய *நைட்ஸ் இன் ஒயிட் சாடின்*, *யுவர் வைல்டஸ்ட் டிரீம்ஸ்*, *த வாய்ஸ்* போன்ற பாடல்கள் அதிக வெற்றியை தேடித்தந்தன. இக்குழுவின் இசைத்தொகுப்புகள் உலகளவில் 7 கோடி அளவில் விற்றுள்ளன. மேலும், ராக் இசைக்கான சிறந்த அங்கீகாரமாகக் கருதப்படும் *ராக் அண்டு ரோல் ஹால் ஆவ் ஃபேம்* எனப்படும் அருங்காட்சியகத்தில் இக்குழுவினர் சேர்க்கப்பட்டுள்ளனர்.

## மேற்கோள்கள்


பகுப்பு:ஆங்கில இசைக்குழுக்கள்‎
பகுப்பு:ராக் இசைக் குழுக்கள்
திருக்குறள் அதிவேக விரைவுத் தொடருந்து

திருக்குறள் அதிவிரைவு வண்டி , இந்திய தீபகற்கத்தின்  தென் முனையான கன்னியாகுமரி தொடர்வண்டி நிலையத்துக்கும்  டெல்லியின் ஹசரத் நிஜாமுதீன் தொடர்வண்டி நிலையத்துக்கும் இடையில் இயங்கும் ஒரு தொடர்வண்டியாகும். 

இத்தொடர்வண்டி தற்போது , வாரம் இருமுறை இயங்கி வருகிறது.   

## பெயர்க்காரணம்
இத்தொடர்வண்டி புறப்படும் கன்னியாகுமரியில் பிரம்மாண்டமான  திருவள்ளுவர்  சிலை அமைந்துள்ளதால் , இத்தொடர்வண்டிக்கு திருவள்ளுவர்  எழுதிய நூலான "**[[திருக்குறள்]]"**  பெயராகச் சூட்டப்பட்டுள்ளது .

## கால அட்டவணை

## எஞ்சின்
இவ்வண்டி அரக்கோணம் / ஈரோடு எஞ்சின் ஷெட்டின் **WAP - 4** வகை எஞ்சின் அல்லது ராயபுரம் / லல்லாகுடா எஞ்சின் ஷெட்டின் **WAP - 7** வகை எஞ்சினைப் பயன்படுத்தும் .

## மேற்கோள்கள்
பகுப்பு:தமிழகத்தில் தொடருந்து போக்குவரத்து
பகுப்பு:தில்லியில் போக்குவரத்து
பகுப்பு:கன்னியாகுமரி மாவட்டத்தில் போக்குவரத்து

__INDEX__
பிரயாக் அக்பர்

**பிரயாக் அக்பர்**  (*Prayaag Akbar*) ஓர் இந்தியப் பத்திரிகையாளர் மற்றும் நாவலாசிரியராவார். சிக்ரால்.இன் என்ற எண்முறை பத்திரிகையின் முன்னாள் துணை ஆசிரியராகவும், அவுட்லுக் பத்திரிகையின் நிருபராகவும் பணியாற்றினார். இந்தியன் எக்சுபிரசு மற்றும் கேரவன் உள்ளிட்ட பத்திரிகைகளில் சாதி, வர்க்கம் மற்றும் அரசியல் பிரச்சினைகளை உள்ளடக்கிய கட்டுரைகள் எழுதியுள்ளார்.
  
2017 ஆம் ஆண்டு எழுதப்பட்ட இவரது முதல் நாவலான லீலா தி இந்து இலக்கிய பரிசுக்கு பட்டியலிடப்பட்டது. மேலும், குறுக்கெழுத்து நடுவர் பரிசும்  டாடா இலக்கிய முதல் புத்தக விருதையும் இந்நாவல் வென்றது. பிப்ரவரி 2018 ஆம் ஆண்டு பிப்ரவரியில் நெட்ஃபிளிக்சு தயாரிப்பு நிறுவனம் லீலா நாவலை அடிப்படையாகக் கொண்ட ஒரு தொடரை உருவாக்கப்போவதாக அறிவித்தது.  
 
ஆந்திரப் பிரதேச மாநிலத்திலுள்ள கிரியா பல்கலைக்கழகத்தில் பிரயாக் அக்பர் இலக்கியப் பேராசிரியராகப் பணிபுரிகிறார்.

## வாழ்க்கைக் குறிப்பு
அமெரிக்காவிலுள்ள டார்ட்மவுத் கல்லூரியில் பொருளாதாரமும்  இலண்டன் பொருளியல் பள்ளியில் ஒப்பீட்டு அரசியலும் அக்பர் பயின்றார். மேலும் ஓராண்டு பிரித்தானியாவிலுள்ள ரூட்லெட்சு நிறுவனத்தில் விளம்பர உதவியாளராகக் கழித்தார்.  இவரின் தந்தை எம்.ஜே. அக்பர் முன்னாள் வெளிவிவகாரத் துறை அமைச்சராவார்.  
## மேற்கோள்கள்

பகுப்பு:1982 பிறப்புகள்
பகுப்பு:இந்திய எழுத்தாளர்கள்
பகுப்பு:வாழும் மக்கள்
செண்டராட்டா

**செண்டராட்டா** (மலாய்: *Jenderata *; ஆங்கிலம்: *Jenderata*; சீனம்: 延达塔) என்பது மலேசியா, பேராக் மாநிலத்தில், ஹீலிர் பேராக் மாவட்டத்தில் உள்ள ஒரு சிறு நகரம். இங்கு எண்ணெய்ப் பனை உற்பத்தி முக்கியத் தொழிலாகும். 

இந்த நகரத்தின் சுற்று வட்டாரங்களில் பல தென்னைத் தோட்டங்கள் உள்ளன. செண்ட்ராட்டாவில் இருந்து தெலுக் இந்தான் நகருக்குச் செல்லும் வழியில் அந்தத் தோட்டங்களைக் காண முடியும். 

செண்டராட்டா நகருக்கு அருகில் உள்ள நகரங்கள்: 

* தெலுக் இந்தான்
* ஊத்தான் மெலிந்தாங்
* பாகன் டத்தோ

## பொது
### செம்பனை தொழிற்சாலைகள்

பிரித்தானிய காலனித்துவ காலத்தில் செண்டராட்டாவில் முதலில் ரப்பர்  பயிரிடப்பட்டது. ரப்பர் மற்றும் செம்பனை கொண்டு செல்ல ஓர் இரயில் பாதை அமைக்கப்பட்டது.

செண்டராட்டாவில் யூனிடாட்டா (*Unitata*) மற்றும் யுனைடெட் பிளான்டேசன் (*United Plantation Sdn Bhd*) நிறுவனங்களுக்குச் சொந்தமான செம்பனை தொழிற்சாலைகள் உள்ளன. அந்தத் தொழிற்சாலைகளை இந்த இரயில் பாதை நேரடியாகத் தெலுக் இந்தான் படகு துறையுடன் இணைக்கிறது.

செண்டராட்டா தோட்டம் ஒரு பெரிய செம்பனை தோட்டம் ஆகும். ஊத்தான் மெலிந்தாங்கிற்கு அருகில் அமைந்துள்ளது. 1906-இல் நிறுவப்பட்டது. 

### செண்டராட்டா விமான நிலையம்

செண்டராட்டாவில் சிறு விமானங்கள் தரையிறங்க ஒரு சிறிய விமான நிலையமும் உள்ளது. நில வழியை விட விமான வழியைப் பயன்படுத்த பிரித்தானிய தோட்ட நிர்வாகிகளுக்கு மிகவும் வசதியாக இருந்தது. இந்த விமான நிலையம் யுனைடெட் பிளான்டேசன் நிறுவனத்திற்கு சொந்தமானது. 1906-ஆம் ஆண்டில் தோற்றுவிக்கப் பட்டது.

### செண்டராட்டா தமிழர்கள்

1846-ஆம் ஆண்டில் அப்போதைய மலாயாவுக்கு தமிழ்நாட்டில் இருந்து 1800 தமிழர்கள் கொண்டு வரப்பட்டார்கள். அவர்களில் பலர் செண்டராட்டா; பெர்னாம்; ஊத்தான் மெலிந்தாங்; ருங்குப்; சங்காட் ஜோங் போன்ற இடங்களுக்கு கொண்டு செல்லப் பட்டனர். 

1840-ஆம் ஆண்டுகளில் லைபீரியா காபி மலாயாவில் பயிர் செய்யப்பட்டு நல்ல விளைச்சலைக் கொடுத்தது. அந்த வகையில் லைபீரியா காபிக்கு தெலுகான்சன் முன்னோடியாக விளங்கியது.  

அந்தக் காலக் கட்டத்தில் ஊத்தான் மெலிந்தாங் பகுதிகளில் ஆங்கிலேயர்களுக்குச் சொந்தமான காபி, தென்னைத் தோட்டங்களில் தொழிலாளர் பற்றாக்குறை நிலவியது. அதை நிவர்த்தி செய்ய ஆந்திராவில் இருந்து 1000 தமிழர்களும் ஆந்திர வம்சாவளியினரும் கொண்டு வரப் பட்டார்கள். இவர்களில் ஆந்திர வம்சாவளியினரே அதிகம்.

### செண்டராட்டா தமிழ்ப்பள்ளிகள்

பேராக்; பாகன் டத்தோ மாவட்டம் (*Bagan Datuk District*) செண்டராட்டா கிராம நகர்ப் புறத்தில் 4 தமிழ்ப்பள்ளிகள் உள்ளன. அவற்றில் 160 மாணவர்கள் பயில்கிறார்கள். 34 ஆசிரியர்கள் பணிபுரிகிறார்கள். 

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக் நகரங்கள்
1962 மெக்சிகோ நகர கதிர்வீச்சு விபத்து

**1962 மெக்சிகோ நகர கதிர்வீச்சு விபத்து** (*1962 Mexico City radiation accident*)  1962 ஆம் ஆண்டு மார்ச்சு-ஆகத்து மாத காலப்பகுதியில் நிகழ்ந்தது. ஒரு பத்து வயது சிறுவன் வீட்டிற்கு பாதுகாப்பற்ற முறையில் வைக்கப்பட்டிருந்த தொழில்துறை கதிர்வீச்சு மூலப்பொருளை எடுத்துச் சென்றபோது இவ்விபத்து நிகழ்ந்தது. சரியான பாதுகாப்புக் கட்டுப்பாட்டில் இல்லாததால் கொண்டு செல்லப்பட்ட தொழிற்துறை கதிர்வீச்சு கோபால்ட்-60 குளிகையிலிருந்து வெளிப்பட்ட கதிவீச்சால் நான்கு பேர் இறந்தனர். பல நாட்கள் சிறுவன் அக்குளிகையை தனது சட்டைப் பையில் வைத்திருந்தான். பின்னர் அதை மெக்சிகோ நகரத்தில் உள்ள தனது வீட்டின் சமையலறை அலமாறியில் வைத்துவிட்டான்.
 
மார்ச்சு மாதம் 21 அன்று குளிகையைப் பெற்ற பின்னர், சிறுவன் 38 நாட்களுக்குப் பிறகு ஏப்ரல் மாதம் 29 அன்று இறந்தார். அடுத்ததாக சூலை மாதம் 10 ஆம் தேதி சிறுவனின் தாயார் இறந்தார். தொடர்ந்து ஆகத்து மாதம் 18 அன்று சிறுவனின் இரண்டு வயது தங்கையும் அக்டோபர் மாதம் 15 அன்று சிறுவனின் பாட்டியும் இறந்தார்கள். சிறுவனின் தந்தையும் கணிசமான அளவு கதிர்வீச்சைப் பெற்றார் என்றாலும் அவர் உயிர் தப்பினார். வேறு ஐந்து நபர்களும் கணிசமான அளவு கதிர்வீச்சைப் பெற்றிருந்தனர்.

## மேற்கோள்கள்

பகுப்பு:மெக்சிக்கோ
பகுப்பு:கதிர்வீச்சு